A4-0258/98

Ψήφισμα σχετικά με την ετήσια έκθεση για τις δραστηριότητες του Ευρωπαίου Διαμεσολαβητή κατά το 1997 (C4-0270/98)

Το Ευρωπαϊκό Κοινοβούλιο,

- έχοντας υπόψη την ετήσια έκθεση του Ευρωπαϊου Διαμεσολαβητή για το 1997 (C4-0270/98),

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας και ειδικότερα τα άρθρα 8Δ, δεύτερη παράγραφος, και 138 Ε αυτής,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα και ειδικότερα το άρθρο 20Δ αυτής,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ειδικότερα το άρθρο 107Δ αυτής,

- έχοντας υπόψη το ψήφισμά του της 17ης Νοεμβρίου 1993 ((EE C 329 της 6.12.1995, σελ. 132.)) και την απόφασή του της 9ης μαρτίου 1994 για το καθεστώς και τους γενικούς όρους που διέπουν την άσκηση των καθηκόντων του Διαμεσολαβητή και ειδικότερα το άρθρο 3, παράγραφος 8, αυτής ((ΕΕ L 113, της 4.5.94, σελ. 15))

- έχοντας υπόψη το ψήφισμα της 14ης Ιουλίου 1995 σχετικά με το ρόλο του Διαμεσολαβητή της Ευρωπαϊκής Ένωσης που ενέκρινε το Ευρωπαϊκό Κοινοβούλιο ((ΕΕ C 249, της 25.9.95, σελ. 226))

- έχοντας υπόψη το ψήφισμά του της 15ης Ιουλίου 1997 σχετικά με την ετήσια έκθεση του Ευρωπαίου Διαμεσολαβητή για το 1996, ((ΕΕ C 286, της 22.9.97, σελ. 41))

- έχοντας υπόψη τα προηγούμενα ψηφίσματά του σχετικά με αναφορές, ιδίως εκείνο που εγκρίθηκε στις 16 Ιουλίου 1998 σχετικά με τις εργασίες της Επιτροπής Αναφορών κατά τη διάρκεια του κοινοβουλευτικού έτους 1997-1998 ((ΣΠ της ημερομηνίας αυτής, Μέρος ΙΙ, σημείο 17))

- έχοντας υπόψη την έκθεση της Επιτροπής Αναφορών (A4-0258/98),

A. εκτιμώντας ότι, σύμφωνα με τη Συνθήκη για την Ευρωπαϊκή Ένωση, καθήκον του Ευρωπαίου Διαμεσολαβητή είναι να διεξαγάγει τις έρευνες που κρίνει δικαιολογημένες για περιπτώσεις κακής διοίκησης στο πλαίσιο των δραστηριοτήτων των κοινοτικών θεσμικών οργάνων ή υπηρεσιών, βάσει καταγγελιών που του έχουν υποβληθεί ή με δική του πρωτοβουλία, με εξαίρεστη το Δικαστήριο και το Πρωτοδικείο κατά την άσκηση των δικαιοδοτικών τους καθηκόντων,

Β. εκτιμώντας ότι οι ευρωπαίοι πολίτες και κάτοικοι επιθυμούν σαφώς να συμμετέχουν εκ του σύνεγγυς στην οικοδόμηση της Κοινότητας μέσω των επαφών τους με τα κοινοτικά θεσμικά όργανα και τους αποκεντρωμένους οργανισμούς, η αποστολή δε του ευρωπαίου Διαμεσολαβητή είναι να υποδεικνύει τις απαιτούμενες ενέργειες για τη βελτίωση των δραστηριοτήτων αυτών των οργάνων και οργανισμών,

Γ. εκτιμώντας ότι η εμπιστοσύνη του κοινού προς τις δραστηριότητες των θεσμικών οργάνων και αποκεντρωμένων οργανισμών της Κοινότητας εξαρτάται σε μεγάλο βαθμό από το επίπεδο καλής διοίκησης σε αυτά,

Δ. εκτιμώντας ότι η αύξηση των καταγγελιών προς τον Ευρωπαίο Διαμεσολαβητή δείχνει το ενδιαφέρον του κοινού για μιά καλή διοίκηση στην Κοινότητα,

Ε. εκτιμώντας ότι οι ιδία πρωτοβουλία έρευνες του Διαμεσολαβητή μπορούν να εντοπίσουν διοικητικές παρατυπίες με πολιτικές προεκτάσεις,

ΣΤ. εκτιμώντας ότι η στενή συνεργασία και ο συντονισμός μεταξύ του Ευρωπαϊκού Κοινοβουλίου και του Ευρωπαίου Διαμεσολαβητή είναι εξαιρετικά μεγάλης σημασίας σε ό,τι αφορά την περιφρούρηση των δικαιωμάτων των πολιτών και τη δημοκρατική λειτουργία της Ευρωπαϊκής Ένωσης,

1. συγχαίρει το Ευρωπαίο Διαμεσολαβητή για τη συγκροτημένη και περιεκτική έκθεση για το 1997[semigr ]

2. χαιρετίζει τον ορισμό του όρου «κακή διοίκηση», όπως είχε ζητήσει το Κοινοβούλιο μετά την ετήσια έκθεση του Διαμεσολαβητή για το 1996[semigr ] ο ορισμός και τα αναφερόμενα παραδείγματα στην ετήσια έκθεση για το 1997 παρέχουν σαφή εικόνα των αρμοδιοτήτων του Ευρωπαίου Διαμεσολαβητή[semigr ]

3. επισημαίνει τη θετική ανταπόκριση του Διαμεσολαβητή στην πρωτοβουλία για ένα κώδικα καλής διοικητικής συμπεριφοράς στα ευρωπαϊκά θεσμικά όργανα και τους αποκεντρωμένους οργανισμούς, τονίζει δε τη σημασία να είναι αυτός ο κώδικας, στο μέτρο του δυνατού, παρεμφερής για όλα τα ευρωπαϊκά θεσμικά όργανα και τους αποκεντρωμένους οργανισμούς και τούτο για λόγους πρόσβασης και κατανόησης του κοινού[semigr ]

4. υποστηρίζει τις προσπάθειες που κατέβαλε ο Ευρωπαίος Διαμεσολαβητής σε σχέση με τις διαδικασίες παραβίασης, σύμφωνες με το άρθρο 169 της Συνθήκης[semigr ]

5. επισημαίνει ότι η διασφάλιση των δημοκρατικων δικαιωμάτων των πολιτών μέσω της υποβολής αναφορών στο Ευρωπαϊκό Κοινοβούλιο και καταγγελιών στον Ευρωπαίο Διαμεσολαβητή απαιτεί εκτεταμένη και εις βάθος συνεργασία μεταξύ του Διαμεσολαβητή και της Επιτροπής Αναφορών[semigr ]

6. συμφωνεί με την γνώμη που εξέφρασε ο Διαμεσολαβητής ότι η Επιτροπή Αναφορών πρέπει να είναι η αρμόδια επί της ουσίας για ειδικές εκθέσεις ενώ μπορεί να ζητηθεί από άλλες κοινοβουλευτικές επιτροπές να γνωμοδοτήσουν[semigr ]

7. προτίθεται να εξετάσει κατά πόσον είναι αναγκαίο να προσαρμοσθούν ο κανονισμός και οι ρυθμίσεις του Κοινοβουλίου ούτως ώστε να θεσμοθετηθούν σαφείς και κατάλληλες σχέσεις με το Διαμεσολαβητή[semigr ]

8. υπογραμμίζει ότι η ικανοποιητική λειτουργία και η συνεργασία εξαρτάται σε μεγάλο βαθμό από τη διάθεση επαρκών οικονομικών πόρων στον Ευρωπαίο Διαμεσολαβητή καθώς και στην Επιτροπή Αναφορών[semigr ]

9. καλεί το Διαμεσολαβητή και όλα τα ευρωπαϊκά θεσμικά όργανα και τους αποκεντρωμένους οργανισμούς να ευαισθητοποιήσουν με κάθε δυνατό τρόπο τους πολίτες της Ένωσης σε ό,τι αφορά το δικαίωμά τους να υποβάλλουν αναφορές στο Ευρωπαϊκό Κοινοβούλιο και τη δυνατότητά τους να καταγγείλουν ορισμένες περιπτώσεις στον Ευρωπαίο Διαμεσολαβητή καθώς και τις επίσημες διαφορές μεταξύ των δύο[semigr ]

10. υπενθυμίζει ότι απαιτείται κεταπειγόντως να μοιράζονται ο Διαμεσολαβητής και η Επιτροπή Αναφορών μια ανοικτή και αποτελεσματική βάση δεδομένων πληροφορικής μέσω της βελτίωσης και της επέκτασης του υπάρχοντος συστήματος επεξεργασίας ηλεκτρονικών δεδομένων, ενώ, στο πλαίσιο αυτό, θα πρέπει να εξετασθεί το ενδεχόμενο διάθεσης των δεδομένων αυτών στο Internet προς τους πολίτες της Ευρωπαϊκής Ένωσης[semigr ]

11. αναθέτει στον Πρόεδρό του να διαβιβάσει το παρόν ψήφισμα και την έκθεση της Επιτροπής Αναφορών στον Ευρωπαίο Διαμεσολαβητή και σε όλα τα θεσμικά όργανα και τους αποκεντρωμένους οργανισμούς της Ευρωπαϊκής Ένωσης, στα εθνικά κοινοβούλια και τις κυβερνήσεις των κρατών μελών, στους εθνικούς διαμεσολαβητές ή σε ανάλογους αξιωματούχους και στις εθνικές κοινοβουλευτικές επιτροπές που είναι αρμόδιες για τις αναφορές ή στα όργανα των κρατών μελών με αντίστοιχες αρμοδιότητες.